Sabile

Sabile () on linn Lätis Kuramaal Talsi piirkonnas.Suur maailma atlas, lk. 48

Sabile asub Abava jõe ääres jõe keskjooksul. Linna lähedale jääb Abava ürgorg. Abava voolab umbkaudu idast läände ja viib oma veed Venta jõkke, mis suubub Ventspilsis Läänemerre.

Sabile asub maanteede sõlmpunktis. Tähtsamaid maanteid mööda saab sõita nelja lähima rajooni keskustesse: põhja Stende kaudu Talsisse, itta Kandava kaudu Tukumsisse, edelasse Kabile kaudu Saldusesse ja loodesse Renda kaudu Kuldigasse. Raudteed Sabilesse ei lähe, lähim raudteejaam on Stendes. Sabile raudteejaam asub Jaunpagastsi külas.

Sabiles on kaks raamatukogu.

Sabiles eristatakse järgmisi linnaosasid: Jaunsabile, Pārabava ja Priedes.Vietvārdu datubāze 

Kaitstavad objektid

Muinsusmälestistest on linnas riikliku kaitse all Sabile Vene haudade muinaskalmed,Sabiles Krievu kapi - senkapi Sabile sünagoog,Sabiles sinagoga Sabile luteri kirikSabiles luterāņu baznīca sealse kantsliKancele ja oreliga,Ērģeles Sabile ajalooline keskus,Sabiles pilsētas vēsturiskais centrs Sabile muinaslinnus ning vanalinn.Sabiles pilskalns ar senpilsētu Regionaalse kaitse all on Brinkeni kabel.Brinkenu kapliča Kohaliku kaitse all on Sabile keskaegse kindluse asukohtSabiles viduslaiku pils vieta ja Korti keskaegne kalmistu.Kortu viduslaiku kapsēta Ka on riikliku kaitse all linna läänepiiril asuvad Sabile kirikumõisa hooned.Sabiles mācītājmuižas apbūve

Looduskaitse all on üheksa linnas kasvavat mändi ja üks tamm. Linn ise asub Abava ürgoru maastikukaitsealal.Latvijas īpaši aizsargājamām dabas teritorijām dabas datu pārvaldības sistēmā OZOLS

 Ajalugu 

Rohkem kui 1000 aastat tagasi elasid Sabile piirkonnas liivlased. Seda tõestavad väljakaevamised linna Vene kalmistul.

Ajalooallikates mainiti Sabilet esimest korda 1253, aga juba märgatavalt varem asus seal kurelaste linnus koos juurdekuuluva asulaga.

Umbes 13. ja 14. sajandi vahetusel lasid saksa feodaalid Sabilesse kindluse ehitada.

Kuramaa hertsogiriigi ajal valitses Sabilet Kandava hauptman. Nõukogude ajal ei kuulunud Kandava Talsi rajooni nagu Sabile, vaid Tukumsi rajooni. Gotthard Kettleri ajal rajati Sabiles esimese kool.

Rootsi ja Poola-Leedu vahelistes sõdades kannatas Sabile rängalt. 1703 tegid Rootsi väed Sabile praktiliselt maatasa ja 1710 laastas seda piirkonda katk.

Hertsogi Jakob Kettleri valitsemise ajal 1642–1682 muutus Sabile tähtsaks tööstuskeskuseks. Seal tegutses talupoegade-pärisorjade linamanufaktuur, jahuveski, tõrvaköök ja metallisulatusettevõte. Kuid sagedaste sõdade ja taudide tõttu siiski linn kiratses. 19. sajandi keskel sai Sabile nahatööstuse keskuseks ja 1897 elas Sabiles 1680 inimest.

1822 toimusid Sabiles ja selle ümbruses koormiste suurendamise tõttu talurahvarahutused.

Sabile elanikud osalesid 1905. aasta revolutsioonis. Asulas korraldati miitinguid. Revolutsioonilise liikumise mahasurumiseks saadeti välja rong sõjaväelastega, kuid see pidi Tukumsisse tagasi pöörduma, sest revolutsionäärid olid raudtee kohati õhku lasknud. 28. detsembril saabus Sabilesse karistussalk: 2 ratsaväe eskadroni 2 kahuriga. Tsaari võim linnas taastati ning kaks revolutsionääri Wolf ja Kern lasti maha. Pärast revolutsiooni mahasurumist tegutsesid Sabile lähedal metsavennad.

Esimese maailmasõja ajal algas 1915 Saksamaa okupatsioon, mis kestis kuni sõja lõpuni. 1919. aasta algul kehtestati linnas Nõukogude võim, aga juba 14. märtsil langes linn Landesveeri kätte. Pärast seda hukati Ohvrimägedes parun Brinkeni kellatorni juures palju nõukogude aktiviste. Pärast Läti vabadussõja lõppu läks Sabile Läti koosseisu.

1917 sai Sabile linnaõigused. 1927 liideti linnaga 2 läheduses olevat küla.

1941 langes linn taas Saksa okupatsiooni alla. Veel samal aastal hukkasid sakslased 270 kohalikku elanikku, kes peaaegu kõik olid juudid.

Sabiles on 17. sajandi alguses rajatud viinamägi, mis oli pikka aega maailima kõige põhjapoolsem omataoline.

Elanike arv
<tr valign=top><td>
 767 (1863)
 1404 (1881)
 1609 (1897)
 1730 (1913)
 930 (1920)
 1350 (1925)
 1914 (1930)
 1817 (1935)
 1477 (1941)
<td>
 2217 (1959)
 2246 (1970)
 1995 (1979)
 1790 (1989)
 1626 (2000)
 1213 (2011)
 1295 (2023)
 1435 (2025)

Galerii

 Viited 


Välislingid

Sabile koduleht (põhiliselt läti, pisut vene ja inglise keeles)

Kategooria:Läti linnad
Kategooria:Liivlased
Kategooria:Talsi piirkond